ddrg/super_eurlex huggingface dataset:
KIRJALLINEN KYSYMYS E-2646/01 esittäjä(t): Jan Mulder (ELDR) komissiolle. Sianrasvaa koskevat kaupparajoitteet.



Virallinen lehti nro 115 E , 16/05/2002 s. 0138 - 0139



KIRJALLINEN KYSYMYS E-2646/01 esittäjä(t): Jan Mulder (ELDR) komissiolle (28. syyskuuta 2001) Aihe: Sianrasvaa koskevat kaupparajoitteet Saksassa on tällä hetkellä kielletty kaikkien eläinrasvojen, sianrasva mukaan lukien, jalostaminen rehuksi. Pysyvä tiedekomitea päätti 12. tammikuuta 2001, että tämä ei ole perusteltua. 1. Onko komissio samaa mieltä pysyvän tiedekomitean kanssa siitä, että Saksan toimet kieltää kaikki eläinrasvat rehusta kyseessä on varotoimenpide BSE:tä vastaan ovat liian pitkälle meneviä ja että toimet ovat ristiriidassa yhteisön lainsäädännön kanssa? 2. Katsooko komissio myös, että Alankomaissa voimaan tullut kielto (21. joulukuuta 2000, N:o TRCJZ/2000/15455, julkaistu 22. joulukuuta 2000 virallisessa lehdessä N:o 249, s. 44, artikla III, C), joka koskee Ranskasta tai Saksasta peräisin olevien karjaeläinten ravinnoksi tarkoitettujen eläinrasvojen kauppaa, käsittelyä, jalostusta ja kuljetusta, on ristiriidassa yhteisön sisämarkkinalainsäädännön kanssa? Samaa alankomaalaisista eläimistä peräisin olevaa raaka-ainetta ja saksalaisten eläinten Alankomaissa sulatettua rasvaa saa kuitenkin käyttää. 3. Aikooko komissio julistaa tämän lainsäädännön pätemättömäksi, jotta esimerkiksi sianrasvan kauppa voi taas jatkua normaalisti? David Byrnen komission puolesta antama vastaus (12. marraskuuta 2001) Tietyt jäsenvaltiot, esimerkiksi Saksa ja Alankomaat, ovat kieltäneet eläinperäisten rasvojen käytön rehuissa. Kuten arvoisa parlamentin jäsen mainitsee, Saksan tapauksessa on määrätty yleinen kielto. Alankomaiden toimet taas koskevat ainoastaan Ranskasta ja Saksasta peräisin olevia rasvoja kyseiset jäsenvaltiot ovat itse kieltäneet nämä rasvat kokonaan tai osittain. Eri jäsenvaltioissa on ryhdytty erilaisiin toimiin, mutta komission mielestä ongelmaa on käsiteltävä kokonaisvaltaisesti. Komissio on tämän vuoksi aloittanut eläinrasvojen arviointia koskevan yleistarkastelun tarttuvien spongiformisten enkefalopatioiden vaaran kannalta. Komissio pyysi vuoden 2001 alussa tieteelliseltä ohjauskomitealta tietoja eläinrasvojen arvioimisesta yleisesti. Komitea antoi 28.29. kesäkuuta 2001 lausunnon, jota ajantasaistettiin 6.7. syyskuuta 2001. Vaikka siinä käsitellään vain märehtijöistä peräisin olevista tuotteista saatuja rasvoja, lausunto osaltaan parantaa yleistietoja eläinperäisten rasvojen muuntamisesta rehuksi. Edellä mainittujen seikkojen vuoksi komission on tutkittava kyseisen lausunnon vaikutuksia yhteisön lainsäädäntöön, ennen kuin se voi ottaa kantaa arvoisan parlamentin jäsenen mainitsemiin kansallisiin toimenpiteisiin.
KIRJALLINEN KYSYMYS E-2991/01 esittäjä(t): Sir Robert Atkins (PPE-DE) komissiolle. Aer Lingus -lentoyhtiölle myönnettävä valtionapu.



Virallinen lehti nro 134 E , 06/06/2002 s. 0168 - 0169



KIRJALLINEN KYSYMYS E-2991/01 esittäjä(t): Sir Robert Atkins (PPE-DE) komissiolle (29. lokakuuta 2001) Aihe: Aer Lingus -lentoyhtiölle myönnettävä valtionapu Mitä Aer Lingus -yhtiölle ehdotettua valtionapua koskevia neuvotteluja komissio on käynyt Irlannin hallituksen kanssa? Aikooko komissio antaa lausunnon tällaisen tuen laittomuudesta? Loyola de Palacion komission puolesta antama vastaus (10. tammikuuta 2002) Irlannin liikenneministeriön ja Euroopan komission virkamiehet tapasivat 19. lokakuuta 2001 Brysselissä ja ovat ollet säännöllisesti yhteydessä toisiinsa. Irlannin liikenneministeriön virkamiehet selostivat kyseisessä kokouksessa Aer Lingus -yhtiön tilannetta ja joitakin mahdollisia toimenpiteitä, joita harkittiin asian käsittelemiseksi. Irlannin hallitus ei ole kuitenkaan vielä tehnyt mitään lopullisia päätöksiä asiassa. Kun tällaisia päätöksiä tehdään, komissio päättää mahdollisten ehdotettavien toimenpiteiden laillisuudesta.
KIRJALLINEN KYSYMYS E-2418/01 esittäjä(t): Rodi Kratsa-Tsagaropoulou (PPE-DE) neuvostolle. Tilastotietojen väärentäminen Kreikassa.



Virallinen lehti nro 134 E , 06/06/2002 s. 0032 - 0032



KIRJALLINEN KYSYMYS E-2418/01 esittäjä(t): Rodi Kratsa-Tsagaropoulou (PPE-DE) neuvostolle (4. syyskuuta 2001) Aihe: Tilastotietojen väärentäminen Kreikassa Euroopan unionin talous- ja sosiaalipolitiikassa pidetään erityisen tärkeänä tilastotietoja, joiden avulla voidaan kuvata yleistä kehitystä, tehdä jäsenvaltioiden välisiä vertailuja, tarkastella saavutettuja edistysaskeleita ja laatia suuntaviivoja. Tämä politiikka perustuu jäsenvaltioiden tilastoviranomaisten johdonmukaisiin työskentelytapoihin ja uskottavuuteen. Mitä neuvosto aikoo tehdä Kreikan tapauksessa, jossa kansallista tilastoviranomaista on syytetty jatkuvista viiveistä ja puutteista miesten ja naisten työllistymistä ja työttömyyttä koskevien tilastotietojen keruussa sekä hiljattain myös työllisyystilastojen väärentämisestä? Vastaus (12. helmikuuta 2002) Jäsenvaltioiden tilastotietojen käsittely suoraan jäsenvaltioiden kanssa ei kuulu neuvoston vaan komission toimivaltaan. Neuvosto ja komissio, kuten myös Euroopan parlamentti, pitävät kuitenkin erittäin tärkeänä, että Euroopan työllisyysstrategiassa varmistetaan riittävä tilastointi. Tästä on osoituksena ehdotus päätökseksi työllisyyden alalla toteutettavista yhteisön edistämistoimista, joka on parhaillaan tarkasteltavana kyseisissä toimielimissä. Myös Eurooppa-neuvosto on useassa yhteydessä muistuttanut, että vertailukelpoisten ja luotettavien tilastojen ja indikaattorien kerääminen on tärkeää.
KIRJALLINEN KYSYMYS E-3095/01

esittäjä(t): Stavros Xarchakos (PPE-DE) komissiolle

(13. marraskuuta 2001)

Aihe: Paritusta harjoittavat rikollisliigat

Kreikassa paljastui jokin aika sitten paritusta harjoittanut rikollisliiga. Näin tuli julkisuuden valokeilaan heidän toimintansa lisäksi se, että he mainostavat vapaasti toimintaansa päivälehdissä ilmoittelemalla ja että siinä mukana olevat käärivät valtavia voittoja. On syytä panna merkille, että kreikkalaisessa lehdistössä mainittiin näiden rikollisverkostojen harjoittaman toiminnan liikevaihdon yltävän vuosittain noin 20 miljardiin drakmaan. Kreikkaan tulleet ja yhteistyössä kreikkalaisten rikollisten kanssa toimivat laittomat ulkomaalaiset ovat luoneet nykyaikaiset orjamarkkinat, joilla myydään Kreikkaan tuotuja tyttöjä 300 000 1 000 000 drakman kappalehintaan. Heitä pidetään surkeissa huoneistoissa tai hotellihuoneissa ja heitä kaupataan niin kutsutuilla vaaleanpunaisilla ilmoituksilla päivälehdissä.

Mitä komissio aikoo tehdä lopettaakseen tämän häpeällisten vaaleanpunaisten ilmoitusten julkaisemisen? Mikä on sen arvio näiden törkeiden ilmoitusten vaikutuksesta lasten psyykeen, kun he lukevat niitä jokaiseen kotiin tulevista sanomalehdistä ja aikakauslehdistä? Onko juridisesti mahdollista kieltää naisia halventavien ilmoitusten julkaiseminen päivälehdissä?

Frederik Bolkesteinin komission puolesta antama vastaus

(7. tammikuuta 2002)

Arvoisa parlamentin jäsen viittaa äskettäin Kreikassa paljastuneeseen paritusta harjoittavaan rikollisliigaan ja siihen seikkaan, että prostituution mainostaminen on sallittu Kreikan lehdistössä. Komissio ilmoittaa arvoisalle parlamentin jäsenelle, ettei sillä ole nyt aikomusta tehdä tähän asiaan liittyviä ehdotuksia.

Koska tällaisella kansallisessa lehdistössä tapahtuvalla mainostamisella ei ole rajatylittäviä vaikutuksia, on jäsenvaltioiden asia päättää, kuinka tällaista mainostamista säännellään kansallisessa lehdistössä, kun alaikäisten suojelu otetaan asianmukaisesti huomioon. Komissio on tunnustanut tarpeen säännellä mainostamista alaikäisten suojelemiseksi 30 päivänä kesäkuuta 1997 annetussa Euroopan parlamentin ja neuvoston direktiivissä 97/36/EY(1), jolla muutetaan televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta annettua neuvoston direktiiviä 89/552/ETY. Tässä tekstissä velvoitetaan jäsenvaltiot sääntelemään alueellaan tarjottavissa televisiolähetyksissä tapahtuvaa mainontaa siten, ettei se aiheuta moraalista tai fyysistä haittaa alaikäisille.

(1) EYVL L 202, 30.7.1997.
KIRJALLINEN KYSYMYS E-2989/01 esittäjä(t): Paul Rübig (PPE-DE) komissiolle. Tutkimuksen ja kehittämisen kuudennen puiteohjelman budjetointi.



Virallinen lehti nro 134 E , 06/06/2002 s. 0167 - 0167



KIRJALLINEN KYSYMYS E-2989/01 esittäjä(t): Paul Rübig (PPE-DE) komissiolle (29. lokakuuta 2001) Aihe: Tutkimuksen ja kehittämisen kuudennen puiteohjelman budjetointi Euroopan hyvinvointi perustuu suurten vientimäärien teollisuusaloihin, koska ne luovat kilpailua ja kasvua. Tutkimuksen, teknologisen kehittämisen ja esittelyn puiteohjelmaa (20022006) koskevan komission päätösehdotuksen eräissä osabudjeteissa ei ole otettu huomioon Euroopan unionin kauppataseen merkitystä. Tietoyhteiskuntatekniikan alan edistäminen on perusteltua, koska se on talouskasvun kannalta avainasemassa, sillä siihen tehtävien investointien tehostaminen lisää juuri niiden alojen kilpailukykyä, joilla Euroopan unioni on jäänyt muista jälkeen. Lisäksi näiden investointien vaikutus näkyy myös muilla aloilla. Materiaalien, koneiden ja ajoneuvojen alan tukeminen, jota täydennetään nanoteknologiaa, älymateriaaleja ja uusia tuotantoprosesseja koskevalla teemakohtaisella ohjelmalla, vaikuttaa kuitenkin liian vähäiseltä verrattuna tietoyhteiskuntatekniikkaan, jota tuetaan seitsenkertaisesti EU-vientimäärien perusteella. Miten komissio perustelee yksittäisten aliohjelmien painottamisen, kun otetaan huomioon edellä mainitut näkökohdat, Euroopan kilpailukyky sekä vientitulosten ohella myös mahdollinen vaikutus työpaikkojen ja hyvinvoinnin turvaamiseen? Philippe Busquinin komission puolesta antama vastaus (7. tammikuuta 2002) Valittaessa uudeksi tutkimuspuiteohjelmaksi kaudelle 20022006(1) (kuudes puiteohjelma) annetun ehdotuksen painopistealueita, joiden kehittämiseen yhteisön pitäisi keskittyä ja budjettia, jolla aihealueiden tutkimus pitäisi rahoittaa, kiinnitettiin huomiota alueiden lisäarvoon Euroopan tasolla ja varsinkin tarpeeseen - keskittää voimavarat tieteellisiin ja teknologisiin haasteisiin ja mahdollisuuksiin, joita Eurooppa lähivuosina kohtaa - mobilisoida voimavaroja kriittisen massan saavuttamiseksi - täydentää paremmin kansallisia sekä julkisia että yksityisiä tutkimukseen tehtäviä investointeja kyseisillä aloilla. Painopistealueen 1.1.3 Nanoteknologia, älykkäät materiaalit ja uudet tuotantomenetelmät piiriin kuuluvilla toimilla pyritään lisäämään teollisuuden kilpailukyvyn kannalta tärkeitä, edistyksellisiä materiaaleja, tuotteita, palveluita ja valmistusmenetelmiä koskevaa tietämystä ja kehittämään niihin liittyvää tekniikkaa koko Euroopassa. Nanoteknologia on täysin uusi painopistealue, joka ei sisältynyt viidenteen puiteohjelmaan. Mikäli ehdotus kuudenneksi puiteohjelmaksi hyväksytään, tukiin budjetoitujen varojen määrä kolminkertaistuu nykyisestä. Parlamentti ei ole puoltanut Caudron-mietintöä koskevassa päätöslauselmassaan komission tätä painopistealuetta koskevan budjettiehdotuksen muuttamista. (1) EYVL C 240 E, 28.8.2001.
KIRJALLINEN KYSYMYS E-2346/01 esittäjä(t): Graham Watson (ELDR) komissiolle. Seychellit.



Virallinen lehti nro 134 E , 06/06/2002 s. 0026 - 0026



KIRJALLINEN KYSYMYS E-2346/01 esittäjä(t): Graham Watson (ELDR) komissiolle (3. elokuuta 2001) Aihe: Seychellit Kun otetaan huomioon Euroopan komission sitoutuminen demokratiaan ja ihmisoikeuksiin, mitä taloudellista apua ja käytännön neuvoja se aikoo tarjota Seychellien demokratian lujittamiseksi ennen tulevia parlamenttivaaleja? Voiko komissio ilmoittaa, milloin sen edustaja on viimeksi tavannut Seychellien opposition johtohenkilöitä? Poul Nielsonin komission puolesta antama vastaus (8. lokakuuta 2001) Lähestyvistä presidentinvaaleista ilmoitettiin niin lyhyellä varoitusajalla, että alueelle ei ollut mahdollista antaa vaaliapua käytössä olevan ajan puitteissa. Ylemmässä asemassa oleva komission edustaja ja osa Seychellien opposition johtohenkilöistä tapasivat viimeksi tammikuussa 2001, kun Christian Falkowski (kehitysyhteistyön pääosaston johtaja) tapasi Seychellien opposition valtuuskunnan, johon kuului kunnianarvoisa Wavel Ramkalawan ja Jean-François Ferrari, kaksi Seychellien parlamentin kolmesta opposition edustajasta.
KIRJALLINEN KYSYMYS E-2693/01 esittäjä(t): Mario Mauro (PPE-DE) komissiolle. Työllisyyden ja sosiaaliasioiden pääosaston myöntämä rahoitus.



Virallinen lehti nro 134 E , 06/06/2002 s. 0079 - 0080



KIRJALLINEN KYSYMYS E-2693/01 esittäjä(t): Mario Mauro (PPE-DE) komissiolle (3. lokakuuta 2001) Aihe: Työllisyyden ja sosiaaliasioiden pääosaston myöntämä rahoitus Voisiko Euroopan komissio ilmoittaa kaikki Ligurian, Lombardian, Piemonten ja Aostanlaakson vuosina 20002001 työllisyyden ja sosiaaliasioiden pääosaston hallinnoimaa rahoitusta varten esittämät hankkeet sekä hyväksyttyjen hankkeiden nimet? Anna Diamantopouloun komission puolesta antama vastaus (31. tammikuuta 2002) Komissio ilmoittaa arvoisalle parlamentin jäsenelle, että toissijaisuusperiaatteen ja asiaan liittyvän yhteisön lainsäädännön mukaisesti yksinomaan alueviranomaiset ovat vastuussa hankkeiden valinnasta ja seurannasta. Komissiolle ei ole annettu yksityiskohtaisia tietoja valituista hankkeista. Alueellisia toimenpideohjelmia hallinnoivat viranomaiset voivat toimittaa kaikki pyydetyt tiedot. Tietoja voi pyytää erityisesti seuraavilta yhteystahoilta: - Regione Lombardia Assessorato Formazione Professionale Via Soderini, 24 I-20146 MILANO Capo Servizio FSE: dott.ssa Silvana Ravasio - Regione Autonoma Val D'Aosta Dipartimento Politiche del Lavoro Agenzia del Lavoro Via Garin, 1 I-11100 AOSTA Capo Servizio FSE: dott.ssa Nadia Savoini - Regione Piemonte Direzione Formazione professionale Lavoro Via Pisano, 6 I-10152 TORINO Capo Servizio FSE: dott. Giuseppe De Pascale - Regione Liguria Politiche Attive del Lavoro Via D'Annunzio, 64 I-16121 GENOVA Capo Servizio FSE: dott.ssa Antonella Berettieri.
KIRJALLINEN KYSYMYS E-1610/01 esittäjä(t): Jonas Sjöstedt (GUE/NGL) komissiolle. Malta virallisena EU-kielenä.



Virallinen lehti nro 093 E , 18/04/2002 s. 0014 - 0015



KIRJALLINEN KYSYMYS E-1610/01 esittäjä(t): Jonas Sjöstedt (GUE/NGL) komissiolle (1. kesäkuuta 2001) Aihe: Malta virallisena EU-kielenä Tuleeko maltan kielestä virallinen EU-kieli, jos Malta liittyy Euroopan unioniin, ja miten tähän valmistaudutaan? Günter Verheugenin komission puolesta antamayhteinen vastauskirjallisiin kysymyksiin E-1610/01, E-1611/01, E-1612/01 ja E-1613/01 (27. heinäkuuta 2001) Maltan viranomaisten on määriteltävä kantansa maltan kieleen virallisena kielenä, mitä käsitellään neuvottelujen lopussa toimielimiä koskevassa luvussa. Jäsenvaltion, joka haluaa kansallisen kielensä Euroopan unionin viralliseksi kieleksi on käännätettävä mahdollisuuksiensa mukaan yhteisön säännöstö omalle kielelleen. Komissio voi antaa teknistä tukea auttaakseen asianomaisia maita luomaan käännöstyön mahdollistavat olosuhteet. Malta on ilmoittanut komissiolle aloittaneensa yhteisön säännöstön käännättämisen maltan kielelle, vaikka Malta ei vielä osaakaan ennakoida komission lopullista kantaa. Euroopan unioni ei ole maksanut avustusta Maltan Eurooppa-liikkeelle. Komissiolla ei ole suunnitelmaa liikkeen tukemisesta tai rahoittamisesta. Komission tavoitteena ei ole vakuuttaa Maltan kansalaisia EU:hun liittymisen eduista. Komissio katsoo, että maltalaisten on itsenäisesti tehtävä päätös liittymisestä. Tätä varten komissio päätti toukokuussa 2000 laajenemista koskevasta tiedotusstrategiasta, johon myös Malta kuuluu muiden ehdokasmaiden tapaan. Strategialla on kolme tavoitetta: - parantaa ymmärrystä Euroopan unionista; - selvittää jäsenyyden seuraukset; - selvittää jäsenyyden valmistelujen ja neuvottelujen edistymisen välinen suhde. Näin ollen komission tavoitteena on jatkaa objektiivista tiedottamista maltalaisille kuten muidenkin ehdokasmaiden kansalaisille. Komissio vastaa siten maltalaisen yhteiskunnan sekä sellaisten kansalaisten tarpeisiin, jotka haluavat olla hyvin tietoisia asioista voidakseen tehdä perustellun valintansa Maltan liittymisestä Euroopan unioniin. Ennen vuotta 2004 tähän käytettäneen miljoona euroa, josta 200 000 euroa vuonna 2001 ja 300 000 euroa vuonna 2002. Tähän mennessä Maltan Euroopan unionin edustustoon on palkattu Teknisen avun paikallinen toimihenkilö, ja toisen palkkaamista on suunniteltu. Ylimääräistä henkilöstöä käytetään ennen kaikkea hallinnoimaan liittymistä valmistelevaa tukea (38 miljoonaa euroa vuosina 20002004) ja seuraamaan Maltan edistymistä yhteisön säännöstön täytäntöönpanossa. Ympäristöä koskevat neuvottelut on äskettäin aloitettu Maltan kanssa, mutta komissio ei voi vielä ennakoida niiden tulosta.
KIRJALLINEN KYSYMYS E-2160/01

esittäjä(t): Salvador Garriga Polledo (PPE-DE) komissiolle

(19. heinäkuuta 2001)

Aihe: Tuottavuuden lisääminen espanjalaisilla oliiviviljelmillä

Lähes 50 prosenttia espanjalaisista oliiviviljelmistä on kannattamattomia. Virallisten lukujen mukaan yli miljoonan hehtaarin oliivintuotanto on vähemmän kuin 1500 kiloa, joka vastaa noin 320:tä kiloa oliiviöljyä.

Kun nykyinen hinta on 270 pesetaa kilolta ja tuki vain 150 pesetaa kilolta siksi, että Euroopan unioni on langettanut rangaistuksen kiintiöiden ylittämisestä, kokonaistulot kilolta eivät riitä kattamaan tuotantokustannuksia.

Missä määrin Euroopan unioni voi edistää toimia oliiviöljytuotannon ja espanjalaisten oliiviviljelmien järkiperäistämiseksi niin, että alan tuotanto kasvaisi merkittävästi ja että edellä mainittujen tuotantorajoitusten aiheuttama ilmeinen epätasapaino oliiviviljelmien hehtaarikohtaisten tuotantokustannusten ja viljelystä saatavien etujen välillä pienenisi?

Franz Fischlerin komission puolesta antama vastaus

(17. syyskuuta 2001)

Tuotanto on viime vuosina kasvanut voimakkaasti yhteisössä. Tuotannon kasvu on ollut kulutusta suurempi. Siksi yhteisön oliiviöljymarkkinoilla vallitsee tällä hetkellä epätasapaino tarjonnan ja kysynnän välillä, mikä saa aikaan markkinatilanteen, jolle on ominaista tuottajahintojen lasku. Vaikka kysyntä onkin sekä yhteisössä että muissa maissa toteutettujen edistämistoimien ansiosta kasvanut merkittävästi viime vuosina, kulutuksen kasvu ei ole ollut riittävää suhteessa oliiviöljyn tuotannon huomattavaan kasvuun tuottajamaissa. Espanja on myötävaikuttanut tuotannon kasvuun satoisien oliiviviljelmiensä ja uusien viljelmiensä ansiosta.

Jotta tarjonta ja kysyntä saataisiin tasapainoon ja vältettäisiin tuottajahintojen jatkuva lasku, komissio voi pelkästään edistää kysyntää ja yrittää kaikin keinoin saada tuottajat luopumaan uusien viljelmien perustamisesta.
KIRJALLINEN KYSYMYS E-2934/01 esittäjä(t): Caroline Jackson (PPE-DE) komissiolle. Kidutusvälineiden CE-merkintä.



Virallinen lehti nro 093 E , 18/04/2002 s. 0211 - 0211



KIRJALLINEN KYSYMYS E-2934/01 esittäjä(t): Caroline Jackson (PPE-DE) komissiolle (24. lokakuuta 2001) Aihe: Kidutusvälineiden CE-merkintä Amnesty Internationalin selvityksen mukaan Euroopan unionista viedään sähköshokin antavia välineitä ja sähköpistooleita Taiwaniin, jossa niillä mainostetaan olevan kahden vuoden eurooppalainen takuu. Välineissä on myös CE-standardimerkintä. Voiko komissio ryhtyä toimiin estääkseen CE-merkinnän käytön, jolla yritetään edistää kidutukseen tai pahoinpitelyyn käytettävien välineiden myyntiä maailman monissa maissa vai eikö unionilla ole keinoja estää laatumerkinnän väärinkäyttöä? Erkki Liikasen komission puolesta antamayhteinen vastauskirjallisiin kysymyksiin E-2934/01, E-2965/01, P-3012/01, E-3108/01 ja E-3191/01 (3. joulukuuta 2001) Arvoisia parlamentin jäseniä pyydetään tutustumaan komission kirjalliseen kysymykseen P-2783/01 (esittäjä Glyn Ford)(1) antamaan vastaukseen. (1) EYVL C 81 E, 4.4.2002, s. 209.
KIRJALLINEN KYSYMYS E-2569/01 esittäjä(t): Richard Corbett (PSE) komissiolle. Alquevan patohanke Portugalissa.



Virallinen lehti nro 093 E , 18/04/2002 s. 0164 - 0164



KIRJALLINEN KYSYMYS E-2569/01 esittäjä(t): Richard Corbett (PSE) komissiolle (21. syyskuuta 2001) Aihe: Alquevan patohanke Portugalissa Onko komissio tutkinut, onko Alquevan patohanke luontotyyppidirektiivin säännösten mukainen, ja erityisesti onko otettu huomioon hankkeen vaikutukset espanjanilveskantaan, koska espanjanilves on määritelty tämän direktiivin liitteessä II ensisijaisesti suojeltavaksi lajiksi? Michel Barnier'n komission puolesta antama vastaus (6. marraskuuta 2001) Komissio on osarahoittanut vuosina 19941995 Alquevan patohankkeen ympäristövaikutuksista teetettyjä tutkimuksia, joissa on otettu huomioon tällaisiin hankkeisiin sovellettava yhteisön ympäristölainsäädäntö. Portugalin viranomaiset ovat laatineet näiden tutkimusten pohjalta kyseiseen hankkeeseen liittyvää aluetta koskevan ympäristönhoitosuunnitelman, johon kuuluu useita haittojen lievennys- ja korvaustoimenpiteitä. Komissio seuraa huolellisesti niiden täytäntöönpanoa, jota edellytetään tälle hankkeelle myönnetyn yhteisön osarahoituksen saamiseksi. Tässä mielessä komissio tutkii parhaillaan Portugalin viranomaisilta näiden toimenpiteiden täytäntöönpanosta saatuja täydentäviä tietoja. Todettakoon myös, että koko hankkeen ympäristövaikutusten tutkimisen lisäksi kunkin yksittäisen hankkeen (pienempien patojen, liittymätunneleiden ja kastelujärjestelmien) ympäristövaikutuksia tutkitaan erikseen NATURA 2000 -hankkeeseen kuuluvien alueiden säilyttämistavoite huomioon ottaen ja tarvittaessa luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annetun neuvoston direktiivin 92/43/ETY(1) 6 artiklan 3 ja 4 kohdassa säädettyjen periaatteiden mukaisesti. Tällä perusteella liitteessä IV mainittu espanjanilves kuuluu myös kyseisen direktiivin 12 artiklassa määriteltyyn suojelujärjestelmään. (1) EYVL L 206, 22.7.1992.
KIRJALLINEN KYSYMYS E-1832/01 esittäjä(t): Olivier Dupuis (TDI) komissiolle. Serbian viranomaisten Jehovan todistajien opetusmateriaalille asettama tuontikielto.



Virallinen lehti nro 093 E , 18/04/2002 s. 0028 - 0028



KIRJALLINEN KYSYMYS E-1832/01 esittäjä(t): Olivier Dupuis (TDI) komissiolle (22. kesäkuuta 2001) Aihe: Serbian viranomaisten Jehovan todistajien opetusmateriaalille asettama tuontikielto Jugoslavian liittotasavallan sisäministeri Zoran Zivkovic päätti 9. huhtikuuta 2001 kieltää erään Jehovan todistajien julkaisusarjan tuomisen Serbian alueelle siitä syystä, että materiaali vaikuttaisi haitallisesti lapsiin ja nuoriin. Ministeri Zivkovic ilmoitti tuontikiellon perusteeksi, että julkaisuja ei ole niiden lukumäärän eikä sisällön vuoksi tarkoitettu Serbian nykyisen Jehovan todistajien yhteisön jäsenten tarpeisiin, vaan ihmisten käännyttämiseen. Ministeri ei ole täsmentänyt, millainen haitallinen vaikutus kielletyllä materiaalilla tarkalleen ottaen olisi nuoriin, sillä hän ei ole nimennyt materiaalista mitään tiettyä osaa, johon kyseinen syytös perustuu, vaikka laissa edellytetään niin. Koska kiellon syynä on ainoastaan materiaalin määrä, kielto rikkoo Jugoslavian liittotasavallan perustuslaillisia periaatteita sekä yleisiä oikeusperiaatteita. Mihin toimiin komissio on ryhtynyt tai aikoo ryhtyä tehdäkseen Belgradin viranomaisille selväksi, etteivät tällaiset menettelyt sovi yhteen yleisten oikeusperiaatteiden eivätkä varsinkaan ajatuksen-, ilmaisu- ja uskonnonvapauden periaatteiden kanssa? Christopher Pattenin komission puolesta antama vastaus (31. heinäkuuta 2001) Komissio tietää, että vuodelta 1974 peräisin olevan lain mukaan ulkomaalaisten julkaisujen maahantuontiin tarvitaan tapauskohtaisesti Jugoslavian liittotasavallan sisäministeriön lupa. Komission tutkimukset osoittavat, että Jugoslavian liittotasavallan viranomaiset eivät ole kieltäneet kyseistä julkaisua, mutta ovat tähän asti kieltäytyneet hyväksymästä materiaalin maahantuontia näin suurissa määrin. Komissio tietää, että asia on vielä käsiteltävänä. Komissio on säännöllisesti yhteyksissä Jugoslavian liittotasavallan viranomaisten kanssa monien alojen lakien ja menettelyjen uudistamisesta, tämän mukaan lukien. Euroopan neuvosto tarjoaa opastusta euroopalaisten normien ja käytänteiden alalla. Komissio jatkaa demokraattisten uudistusten täytäntöönpanon seuraamista Jugoslavian liittotasavallassa tarkkaan.